Elsie de Wolfe

Elsie de Wolfe edo Lady Mendl izenez ezaguna (New York, AEB, 1865eko abenduaren 20a - Versalles, Frantzia, 1950eko uztailaren 12a) estatubatuar aktorea eta Estatu Batuetako barnealdeen dekorazio-artearen aitzindaria izan zen.

Biografia 

Goi mailako familia batean jaio zen. Aita medikua zen eta ama kanadarra, eskoziar jatorrikoa. 1881ean, Eskoziara bidali zuten ikasketak buka zitzan, 1895ean aurkeztu zuten elkartean, eta Victoria I.a Erresuma Batukoa erreginari aurkeztu zioten.

Estatu Batuetara itzuli zenean, modaren munduan sartu zen. 1887an Elisabeth Marbury (Bessie) ezagutu zuen, eta hurrengo berrogei urteetan bikote izan zuen.

Ibilbidea

Aktore 
Antzerkian hasi zuen karrera profesionala, 1890ean, aita hil ondoren. Stock Company Inperioko kide izan zen, eta gero bere konpainia osatu zuen.  

Literatura- eta antzerki-artisten ordezkari ospetsua zen Elisabeth Marburyren bikotea zen, baina eszenatokian egindako lanak ez zuen aurrera egin; hala ere, arreta bereganatu zuen aldagelak eta eszenografiak aukeratzeagatik. Kritikari batekhonelxe definitu zuen: Arroparen erabilera onaren arte bereziaren erakusle nagusia.

Diseinatzaile 
1904an, behin betiko utzi zuen eszena, eta sasoi hartan gizonezkoen lana bazen ere, karrera bikaina hasi zuen barnealdeen dekoratzaile gisa. Bere bezerorik onenetako bat Henry Clay Frick enpresaburua izan zen, eta New Yorkeko etxea apaintzea proposatu zion. Horretarako, Wolfe Europara joan zen antigoaleko gauzak erostera, eta arte-bildumagile ere bihurtu zen. Oscar Wilde, George Bernard Shaw eta James Matthew Barrie ere izan zituen bezero.

Estiloa 
Garai viktoriar ilunaren kontrako estiloarekin, Elsie de Wolfek kolore argiak eta espazio argitsuak sartu zituen garai hartako egoitza famatuetan, "Amerikako ateak eta leihoak irekitzea eta airea eta eguzkia sartzen uztea" lemapean. Milenial estiloaren aitzindaria izan zitekeen, interiorismo modernoaren sortzailea.

Legatua 
Elsie de Wolfek ondare handia utzi zuen barnealdeen diseinuaren barruan; izan ere, dekorazioaren esparruan gizonezkoen tradizioa hautsi zuen, estilo viktoriarreko giro bero eta ilunetan oinarritua. 

Wolfe-k, aldiz, espazio argitsuak sortu zituen, oihal estanpatuekin tapizatuak, hormak kolore argikoak, baldosa distiratsuko pisuak eta gazazko gortinak. Gainera, material naturalez egindako altzariak ere sartu zituen, hala nola, zumezko aulkiak eta burdin sareak zituzten egiturak, benetako landareak jartzeko.

Lanak 
Elsie de Wolfek ospe handia lortu zuen New Yorken Bessierekin partekatzen zuen apartamendua apainduta, baina ospea  bere lehen lanari esker lortu zuen: New Yorkeko emakumeen lehen elkarte soziala izan zen Manhattango Kolony Klubaren barrualdeen diseinua.

Hortik aurrera, Wolfek sasoiko familia handientzat lan egin zuen, hau da, Astor, Vandervilt, Morgan edo Harriman familiaren egoitza handiak dekoratu zituen, baita New Yorkeko Henry Clay Frick enpresaburuaren etxea ere.

Elsie de Wolfek ospe handia lortu zuen Versaillesko (Frantzia) Trianon Etxea (Marbury eta Anne Morgan J.P.Morgan handikiaren alaba) dekoratzen. Hala ere, 1920ko hamarkadako gizarte-zentro garrantzitsuenetakotzat hartu zuten, dekorazio bikainari esker.

Bere harremanei esker, Elsie de Wolfe aitzindaria izan zen Sutton Place auzo esklusiboa eraikitzen, East River-en (Manhattan). Horrela, De Wolfe marka erregistratua bihurtu zen, eta bulegoak ere izan zituen New Yorkeko Bosgarren Etorbidean.

Erreferentziak

Kanpo estekak 

Newyorkarrak
Frantzian hildakoak
Socialiteak
Diseinatzaileak
Emakume diseinatzaileak
Ameriketako Estatu Batuetako diseinatzaileak
Ameriketako Estatu Batuetako LGBT pertsonak